Title: 1
Author: Jarmila Balážová
Last saved by: agenda0
Company: MV SR

Predkladacia správa

	Materiál sa predkladá vláde Slovenskej republiky v zmysle uznesenia č. 381 zo dňa 2. mája 2001, ktorým vláda schválila Správu o plnení úloh vyplývajúcich zo Stratégie prevencie kriminality v SR. V bode B.5. uvedeného uznesenia vláda uložila ministrovi vnútra SR “predložiť vláde požiadavku na uvoľnenie finančných prostriedkov z rezervy vlády na rok 2001 na podporu preventívnych programov schválených Radou vlády SR pre prevenciu kriminality – do 31. 5. 2001”.
	Materiál pripravil sekretariát Rady vlády SR pre prevenciu kriminality v spolupráci so zainteresovanými sekciami MV SR a krajskými úradmi. Požiadavku na podporu preventívnych programov v roku 2001 prerokovala Rada vlády SR pre prevenciu kriminality dňa 6. júla 2000 a schválila ju uznesením č. 12/2000. 
	Cieľom predkladaného materiálu je konkrétne zdôvodniť požiadavku na uvoľnenie finančných prostriedkov z rezervy vlády SR na rok 2001 pre prevenciu kriminality a definovať účel použitia týchto prostriedkov.